Scott-basen

Scott-basen er eit forskingsanlegg som ligg i Antarktis og vert drive av New Zealand. Basen vart kalla opp etter kaptein Robert Falcon Scott i Royal Navy, leiaren for to britiske ekspedisjonar til Rosshavet i Antarktis. Basen ligg på Ross Island nær Mount Erebus i Ross Dependency, og vart opphavleg oppretta som eit senter for feltforsking i geovitskapar, men det vert i dag drive mykje forskjellige felt. 
mini|Flyfoto av Scott-basen mot Observation Hill

Historie
Scott-basen vart opphavleg bygd for å støtte den britiske Commonwealth Trans-Antarctic Expedition (TAE). Tre observatørar frå New Zealand vart med for å finne ein eigna stad for ein base og dei valde McMurdo Sound med hjelp frå USA  under Operasjon Deep Freeze I sommaren 1955. Etter ei evaulering av mogelege stader, valde dei ein stad nær Butter Point. Dette vart seinare flytta til Pram Point sidan det var lettare å losse forsyningar frå ekspedisjonsskipet HMNZS «Endeavour» i tillegg til at ein knytte nytte isen som rullebane. Basen ligg oppom Haskell Strait. Scott-basen gjekk over til dei newzealandske styresmaktene via Department of Scientific and Industrial Research (DSIR) 5. mars 1958, då TAE var over.

I løpet av det internasjonale geofysiske året fungerte ikkje anlegget til USA ved Hut Point som vitskapleg base. Denne oppgåva gjekk til Scott-basen, som fekk i oppdrag å samle inn vitskaplege data (polarlys, ionosfæren, seismikk mm.) og knytte forskingsaktivitetane i McMurdo-området til aktivitetane ved den amerikanske polstasjonen og den felles amerikanske og newzealandske stasjon ved Cape Hallett i Victoria Land.

I 1958, då det internasjonale året var over, valde New Zealand å halde fram drifta av Scott-basen for å drive forsking. For å oppretthalde operasjonane, starta ei ombygging av basen i 1976. I 2005 vart basen igjen utvida og dekka då 1800 kvadratmeter.

Klima
Basen har eit typisk klima for kysten av Antarktis, med ein minimumstemperatur kring −45 °C og maksimumstemperaturar som stundom stig over null grader. Han er utsett for kraftige, sørlege snøstormar, men alt i alt er det mindre vindfullt her enn på McMurdo-basen. Det høgaste vindkastet som er målt her var på 185 km/h med middelvindar under snøstormar på 95–115 km/h. Varmerekorden på stasjonen er 6,0 °C og kulderekorden er −57 °C, medan middeltemperaturen er −19,6 °C. 

+ 
Klima på Scott-basen   Jan  Feb  Mar  Apr  Mai  Jun  Jul  Aug  Sep  Okt  Nov  Des  År Normal maksimumstemperatur (°C) −1,2  −7,9  −15,8  −18,6  −20,0  −20,1  −22,3  −23,0  −22,0  −16,0  −7,3  −1,5  −14,6 Månadsmiddeltemperatur (°C) −4,5  −11,4  −20,5  −24,0  −25,6  −26,0  −28,3  −29,7  −28,1  −21,3  −11,4  −4,8  −19,6 Normal minimumstempeatur (°C) −7,9  −15,1  −25,1  −29,4  −31,1  −31,9  −34,4  −36,4  −34,2  −26,7  −15,5  −8,2  −24,7 Normal relative råme (%) 76,0  71,1  69,0  68,8  69,8  69,3  67,3  64,6  66,7  66,2  69,4  74,3  69,5Kjelde: National Institute of Water and Atmospheric Research

Sjå òg
 Marble Point
 McMurdo-basen
 McMurdo Sound
 Mount Erebus
 Rossisen
 Williams Field

Bakgrunnsstoff
 Heimesida til Antarktis New Zealand
 Heimesida til Scottbasen 
 Vêret på Scott-basen 
 Webkamera ved Scott-basen

 *
Kategori:Utpostar i Ross Dependency
Kategori:Oppkallingar etter Robert Falcon Scott